THAI แรงต่อ! ซัดซิลลิ่ง 4 วันรวด ลุ้นรัฐอุ้มสายการบิน
THAI แรงต่อ! ซัดซิลลิ่ง 4 วันรวด ลุ้นรัฐฯอุ้มสายการบิน ล่าสุดอยู่ที่ 5.55 บาท บวก 0.71 บาท หรือ 14.67% มูลค่าซื้อขาย 6.32 ล้านบาท
THAI แรงต่อ! ซัดซิลลิ่ง 4 วันรวด ลุ้นรัฐฯอุ้มสายการบิน ล่าสุดอยู่ที่ 5.55 บาท บวก 0.71 บาท หรือ 14.67% มูลค่าซื้อขาย 6.32 ล้านบาท
9 เม.ย. 2563

ผู้สื่อข่าวรายงานว่า ราคาหุ้น บริษัท การบินไทย จำกัด (มหาชน) หรือ THAI ล่าสุด ณ เวลา 10.19 น. อยู่ที่ 5.55 บาท บวก 0.71 บาท หรือ 14.67% สูงสุดที่ 5.55 บาท ต่ำสุดที่ 5.55 บาท ด้วยมูลค่าซื้อขาย 6.32 ล้านบาท โดยเป็นการปรับตัวขึ้นทำจุดสูงสุดของวัน (Ceiling) เป็นครั้งที่ 4 นับตั้งแต่วันที่ 3 มี.ค.2563

โดยล่าสุดบริษัท ทริสเรทติ้ง จำกัด ได้ประกาศเครดิตพินิจ แนวโน้ม Negative หรือ ลบ สำหรับอันดับเครดิตองค์กรและตราสารหนี้ซึ่งปัจจุบันอยู่ที่ระดับ “A” ของบริษัท การบินไทย จำกัด (มหาชน) หรือ THAI โดยเป็นการสะท้อนถึงความกังวลของทริสเรทติ้งเกี่ยวกับความไม่แน่นอนและความรุนแรงของผลกระทบจากการแพร่ระบาดของไวรัสโควิด-19 (COVID-19) ที่มีต่อผลการดำเนินงานและสถานะทางการเงินของ THAI
อย่างไรก็ตาม แม้ผลการดำเนินงานของบริษัทจะถดถอยลงจากการคาดการณ์เป็นอย่างมาก แต่ทริสเรทติ้งยังคงยืนยันอันดับเครดิตของบริษัทที่ระดับ “A” เช่นเดิม เนื่องจากเชื่อว่ารัฐบาลจะยังให้การสนับสนุนทางการเงินที่เพียงพอแก่ THAI อย่างต่อเนื่องและทันการณ์ เพื่อให้ THAI ผ่านพ้นช่วงวิกฤติไปได้
อีกทั้ง THAI มีฐานะเป็นรัฐวิสาหกิจและเป็นสายการบินแห่งชาติ ซึ่งทั้งกระทรวงการคลังที่เป็นผู้ถือหุ้นใหญ่และกระทรวงคมนาคมซึ่งเป็นผู้กำกับดูแล ต่างพยายามให้ความมั่นใจแก่สาธารณชนเกี่ยวกับสถานะสภาพคล่องของ THAI และการสนับสนุนจากภาครัฐ